ai4bharat/Pralekha huggingface dataset:
హోం మంత్రిత్వ శాఖ
కొవిడ్ కేసుల్లో భారీ పెరుగుదల వల్ల ఏర్పడుతున్న పరిస్థితులపై కేంద్ర హోం మంత్రి శ్రీ అమిత్ షా సమీక్ష; వైద్య ఆక్సిజన్ సరఫరాను పెంచేలా వివిధ చర్యలకు ఆదేశం
రాష్ట్రాలు, కేంద్ర పాలిత ప్రాంతాల అవసరాలకు అనుగుణంగా ఆక్సిజన్ కేటాయించేలా నిపుణుల బృందానికి ఆదేశం
ఆక్సిజన్ సరఫరా వాహనాలకు తగిన భద్రత కల్పించాలని, రవాణా కోసం ప్రత్యేక మార్గాలు ఉండేలా నిబంధనలు రూపొందించాలని అన్ని రాష్ట్రాలు, యూటీలకు మంత్రిత్వ శాఖ నుంచి లిఖితపూర్వక నిర్దేశం
కొన్ని అత్యవసర రంగాలకు తప్ప, పారిశ్రామిక అవసరాలకు ఆక్సిజన్ సరఫరాను నిషేధించిన కేంద్ర ప్రభుత్వం
పెరుగుతున్న కొవిడ్ కేసుల కారణంగా వైద్య ఆక్సిజన్కు డిమాండ్ పెరుగుతున్న నేపథ్యంలో, ప్రస్తుత పరిస్థితులపై కేంద్ర హోం మంత్రి శ్రీ అమిత్ షా సమీక్షించారు. వైద్య చికిత్సలకు ఆక్సిజన్ సరఫరాను పెంచేలా వివిధ చర్యలకు ఆదేశించారు. దీని ప్రకారం, రాష్ట్రాలు, కేంద్ర పాలిత ప్రాంతాల అవసరాలకు తగ్గట్లుగా ఆక్సిజన్ కేటాయింపులను ఒక నిపుణుల బృందం పర్యవేక్షిస్తోంది. దీంతోపాటు, క్రియాశీల కేసులను దృష్టిలో ఉంచుకుని ఆక్సిజన్ పంపిణీ సమయం తగ్గేలా చూస్తోంది.
దేశవ్యాప్తంగా వైద్య అవసరాలకు ఆక్సిజన్ సరఫరాలో ఆటంకాలు రాకుండా చూడాలని, విపత్తుల నిర్వహణ చట్టం-2005 ప్రకారం, రాష్ట్రాలు, కేంద్ర పాలిత ప్రాంతాలను ఈ నెల 22వ తేదీ హోం మంత్రిత్వ శాఖ ఆదేశించింది. ఈ ఆదేశానికి కట్టుబడి ఉండాలని, ఆక్సిజన్ సరఫరా వాహనాలకు తగిన భద్రత కల్పించాలని, రవాణా కోసం ప్రత్యేక మార్గాలు ఉండేలా నిబంధనలు రూపొందించాలని, ఆక్సిజన్ సరఫరా వాహనాలను కూడా అంబులెన్సుల్లాగే పరిగణనించాలని మంత్రిత్వ శాఖ సూచించింది.
కొన్ని అత్యవసర రంగాలకు తప్ప, పారిశ్రామిక అవసరాలకు ఆక్సిజన్ సరఫరాను నిషేధిస్తూ, ఈ నెల 18వ తేదీన కేంద్ర ప్రభుత్వం ఆదేశం వెలువరించింది. వైద్య ఆక్సిజన్ పెంపును ఈ ఆదేశం గణనీయంగా మెరుగుపరుస్తుంది. పారిశ్రామిక ఆక్సిజన్ వినియోగాన్ని మరింత తగ్గించడానికి కేంద్రం చర్యలు తీసుకుంటోంది. దీనివల్ల వైద్య చికిత్సలకు ఆక్సిజన్ సరఫరా పెరుగుతుంది.
జిల్లాల్లో వివిధ రకాల ఆక్సిజన్లను ఉత్పత్తి చేస్తున్న సంస్థలు, వాటి స్థాపన సామర్థ్యంతో ఒక జాబితా రూపొందించేలా కలెక్టర్లు లేదా ఉప కమిషనర్లను ఆదేశించాలని రాష్ట్రాలు, కేంద్ర పాలిత ప్రాంతాలను హోం మంత్రిత్వ శాఖ నిర్దేశించింది. మూతబడిన సంస్థలను తిరిగి తెరిపించే చర్యలు కూడా తీసుకోవాలని సూచించింది. సాధారణ మార్గాల ద్వారా రవాణాతోపాటు, జిల్లా స్థాయుల్లోనూ వైద్య ఆక్సిజన్ సిద్ధంగా ఉండేలా ఈ చర్యలు భరోసానిస్తాయి.
ఆమోదించిన కేటాయింపు ప్రణాళిక ప్రకారం దేశవ్యాప్తంగా వైద్య ఆక్సిజన్ సరఫరాను కేంద్ర హోం శాఖ కల్పిస్తోంది. రాష్ట్రాలు, కేంద్ర పాలిత ప్రాంతాలకు ఆక్సిజన్ చేరిన తర్వాత ఖాళీ అయిన ట్యాంకర్లను జాప్యం లేకుండా తిరిగి ఉత్పత్తి ప్రాంతాలకు చేర్చేందుకు వైమానిక దళం రంగంలోకి దిగింది. ఆక్సిజన్ పంపిణీకి అదనపు ట్యాంకర్లను అందుబాటులో ఉంచేందుకు, సింగపూర్, యూఏఈ వంటి దేశాల నుంచి అధిక సామర్థ్యంగల ట్యాంకర్లను వైమానిక దళ రవాణా విమానాల ద్వారా మంత్రిత్వ శాఖ తెప్పిస్తోంది. ఆక్సిజన్ ట్యాంకర్లున్న ప్రత్యేక రైళ్లను రైల్వే మంత్రిత్వ శాఖ మరింత వేగంగా నడుపుతోంది.
వైద్య ఆక్సిజన్ను సమర్థంగా వినియోగించేలా చూసేందుకు రాష్ట్రాలు, కేంద్ర పాలిత ప్రాంతాలతో కేంద్ర హోం మంత్రిత్వ శాఖ, కేంద్ర ఆరోగ్య & కుటుంబ సంక్షేమ మంత్రిత్వ శాఖ నిరంతరం సంప్రదింపులు జరుపుతున్నాయి. వైద్య ఆక్సిజన్, అత్యవసర మందుల వృథా జరగకుండా క్రమం తప్పకుండా మదింపు చేస్తున్నాయి.
రైల్వే మంత్రిత్వ శాఖ
అయోధ్య రైల్వే స్టేషన్ స్థాయి పెంపు, ఆధునీకరణ
'థార్మిక, సాంస్కృతిక ప్రాధ్యాన్యత గల ప్రాంతాల రైల్వే స్టేషన్ల అభివృద్ధిలో భాగంగా అయోధ్య స్టేషన్ అభివృద్ధి, పరిసరాల అభివృద్ధి' అనే పేరుతో పనులను కేటాయించడం జరిగింది. దీని వ్యయం రూ.104.77 కోట్లు. రూ.20.1 కోట్ల ఖర్చు అయింది. 2020-21 ఆర్థిక సంవత్సరానికి కేటాయింపు రూ.18.16కోట్లు కాగా, ఆ పనిని మెస్సేర్స్ రైట్స్ లిమిటెడ్ చేపడుతోంది.
పని పరిధిలో కొత్త స్టేషన్ భవనం, రెండు కొత్త ఆధునిక ఫుట్ ఓవర్ బ్రిడ్జ్ లు, ఉన్న అన్ని ప్లాట్ఫారమ్ల మెరుగుదల, ఇప్పటికే ఉన్న సర్క్యూలేటింగ్ ప్రాంతాల అభివృద్ధి, మెరుగైన సంకేతాలు మొదలైనవి ఉన్నాయి. పని పురోగతిలో ఉంది,2020-2021 ఆర్థిక సంవత్సరంలో పూర్తి చేయడానికి ప్రణాళిక చేయబడింది
ఈ సమాచారం రైల్వే, వాణిజ్య, పరిశ్రమల మంత్రి శ్రీ పియూష్ గోయల్ ఈ రోజు రాజ్యసభలో ఒక ప్రశ్నకు లిఖితపూర్వక సమాధానంలో ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
ఢిల్లీ ప్రజలతో యోగాదినోత్సవంలో పాల్గొన్న డాక్టర్ హర్షవర్ధన్ “ఆధునిక యుగంలో యోగా ప్రచారానికి ప్రధాని పునాదులు వేశారు”
“కోవిడ్ మీద పోరులో వత్తిడి తట్టుకోవటానికి ప్రాణయామమే శరణ్యం”
“ఆరోగ్యమే మహాభాగ్యమని ఈ సంక్షోభం అంతిమంగా తేల్చింది”
“కోవిడ్ నియంత్రణకు తగిన ప్రవర్తనే సామాజిక టీకా”
“రానున్న కాలంలో టీకాల పెంపుతో పరిస్థితి మెరుగుపడుతుంది”
“సార్వత్రికంగా ఉచిత టీకాలిప్పిస్తున్న ప్రధానికి ధన్యవాదాలు”
కేంద్ర ఆరోగ్య, కుటుంబ సంక్షేమ శాఖామంత్రి దాక్తర్ హర్షవర్ధ ఈరోజు తన నియోజకవర్గ ప్రజలతో కలిసి అంతర్జాతీయ యోగా దినోత్సవం జరుపుకున్నారు. కశ్మీరీ గేట్ సమీపంలోని మహారాజా అగ్రసేన్ పార్కులో జరిగిన యోగా ఉత్సవాల్లో పాలుపంచుకున్నారు.
సామాజిక దూరం పాటిస్తూ అతి కొద్దిమందితో నిర్వహించిన ఈ కార్యక్రమంలో ఆయన యోగాభ్యాసం చేశారు. ఆరోగ్యానికి యోగాసనాలు అనే సందేశాన్ని ఇవ్వటం కోసం ఈ కార్యక్రమంలో పాల్గొంటున్నట్టు పేర్కొంటూ, 7వ అంతర్జాతీయ యోగా దినోత్సవానికి దేశంలో ఇప్పటి కరోనా సంక్షోభం కారణంగా మరింత ప్రాధాన్యం చేకూరిందన్నారు. ఆందోళన, వత్తిడి లాంటివి తగ్గించటంలో యోగాసనాలకున్న ప్రాధాన్యం కారణంగానే కరోనా సమయంలో దీనికి మరింత ప్రాచుర్యం లభించిందన్నారు. కరోనా కారణంగా దూరంగా, ఒంటరిగా ఉంటున్న సమయంలో ఇది తోడుగా నిలిచి మానసిక స్థైర్యాన్ని కలిగించిందని డాక్టర్ హర్ష వర్ధన్ అభివర్ణించారు. .
కోవిడ్ నియమాల కారణంగా వేడుకలలో ఎలాంటి హడావిడీ లేకుండా చూస్తున్నప్పటికీ, సంపూర్ణ ఆరోగ్య సాధనలో భాగంగా యోగా ప్రాధాన్యం మాత్రం అనేక రెట్లు పెరిగిందన్నారు. ప్రధాని విశాల దృక్పథంతో యోగాకు కల్పించిన ప్రాచుర్యం కారణంగా దీనికి అంతర్జాతీయ గుర్తింపు, ప్రాధాన్యం లభించాయన్నారు. 2014 లో ఐక్యరాజ్య సమితి ఏటా జూన్ 21ని అంతర్జాతీయ యోగా దినోత్సవం పాటించాలని నిర్ణయించటం వెనుక ప్రధాని కృషి ఉందన్నారు. సమకాలీన యుగంలో యోగాను ప్రజాబాహుళ్యంలోకి తీసుకువెళ్లటానికి పునాదులు వేసిన ఘనత ప్రధానికే దక్కుతుందన్నారు.
తన హృదయంలో యోగాసనాలకు ఎప్పుడూ ప్రాధాన్యం ఉంటుందని చెబుతూ ఈ కోవిడ్ సంక్షోభ సమయంలో ఎదుర్కుంటున్న పని వత్తిడి నుంచి ఊరట పొందటానికి తాను ప్రాణయామం చేయటాన్ని ఆయన ఈ సందర్భంగా గుర్తు చేసుకున్నారు. ఆరోగ్యమే మహాభాగ్యమని నమ్మే వాళ్ళందరికీ యోగా అలాంటి మహాభాగ్యాన్ని కల్పిస్తుందని , ఆ విధంగా దీర్ఘ నిశ్వాసతో నడినప్పుడు తనకు కోవిడ్ లేదన్న ధీమా కలుగుతుందని అన్నారు.
కోవిడ్ కారణంగా ప్రాణాలు కోల్పోయినవారి కుటుంబ సభ్యులకు ఆయన ఈ సందర్భంగా తన ప్రగాఢ సానుభూతి తెలియజేశారు. యోగ, ప్రాణయామ తోబాటు అందరూ కోవిడ్ నియంత్రణకు అనుకూలమైన ప్రవర్తన అలవరచుకోవాలని దాక్టర్ హర్ష వర్ధన్ పిలుపునిచ్చారు. అదే సామాజిక టీకా గా అభివర్ణించారు. కుటుంబంలో టీకాకు అర్హులైన ప్రతి ఒక్కరూ టీకా తీసుకోవాలని కూడా ఆయన విజ్ఞప్తి చేశారు. మాస్కులు ధరించి ఆరోగ్యాన్ని కాపాడుకోవాలని, క్రమం తప్పకుండా చేతులు కడుక్కోవటం, గుంపుల్లో కలవకపోవటం లాంటి జాగ్రత్తలు తీసుకోవాలని సూచించారు.
టీకాలను సార్వజనీనం చేస్తూ వయోజనులందరికీ ఉచితంగా అందుబాటులోకి తెచ్చినందుకు ప్రధానికి ధన్యవాదాలు తెలియజేశారు. ప్రతి ఒక్కరూ తమ కుటుంబంలో 18 ఏళ్ళు పైబడినవారందరూ టీకాలు వేయించుకునేలా చూడాలన్నారు. దేశవ్యాప్తంగా ఇప్పటివరకు 28 కోట్ల డోసుల పంపిణీ జరగటం పట్ల మంత్రి సంతృప్తి వ్యక్తం చేశారు. టీకా మందు ఉత్పత్తి కూడా వేగం పుంజుకున్నదని గుర్తు చేస్తూ ఇకమీదట పూర్తి స్థాయిలో అందుబాటులో ఉంటుందన్న ధీమా వ్యక్తం చేశారు. అయితే, టీకాల విషయంలో సాగే ఎలాంటి తప్పుడు ప్రచారాన్నీ నమ్మవద్దని కూడా ఆయన హితవు పలికారు.
యువజన వ్యవహారాలు, క్రీడల మంత్రిత్వ శాఖ
డాక్టర్ కర్ణి సింగ్ షూటింగ్ రేంజ్లో 162 పడకల హాస్టల్ను క్రీడాశాఖ మంత్రి శ్రీ కిరెన్ రిజిజు ప్రారంభించారు
డాక్టర్ కర్ణి సింగ్ షూటింగ్ రేంజ్ ప్రాంగణంలో క్రీడా హాస్టల్ను కేంద్ర క్రీడా శాఖ మంత్రి శ్రీ కిరెన్ రిజిజు ప్రారంభించారు. ఈ హాస్టల్లో ఎయిర్ కండిషన్డ్ సౌకర్యంతో పాటు అటాచ్డ్ వాష్రూమ్ సదుపాయం ఉన్న 162 బెడ్స్ ఉన్నాయి. అలాగే ఎయిర్ కండిషన్డ్ డైనింగ్ ఏరియా మరియు స్పోర్ట్స్ స్పెసిఫిక్ డైట్ కోసం సౌకర్యాలు కల్పించారు. బాలురు మరియు బాలికలకు ప్రత్యేక వినోద ప్రదేశం కూడా ఉంటుంది. ఇందు కోసం ప్రభుత్వం రూ. 12.26 కోట్లు వ్యయం చేసింది.
శ్రీ కిరెన్ రిజిజు మాట్లాడుతూ, "మన అథ్లెట్లు ఒలింపిక్స్, ఆసియా క్రీడలు, కామన్వెల్త్ క్రీడలలో దేశానికి ప్రాతినిధ్యం వహిస్తున్నారు. వారు బస చేసే ప్రదేశంలో ప్రాథమిక సౌకర్యాలు ఉండాలి." అని చెప్పారు. అనుభవం ఉన్న నిపుణుల పర్యవేక్షణలో వారికి ఆహారం, ఆతిథ్యం మరియు పరిశుభ్రవాతావరణం ఉండే హాస్టళ్లు కనీసం 3 స్టార్ ప్రమాణాలతో ఉండాలి అని క్రీడా మంత్రి ప్రకటించారు. అలాగే వారికి సౌకర్యంగా ఉండేలా ప్రత్యేక బాలికల హాస్టల్ మరియు ప్రత్యేక బాలుర హాస్టల్ ఉండాలి.. " షూటింగ్ ప్రాధాన్యత క్రీడ కావడంతో షూటర్లకు అవసరమైన అన్ని చర్యలు తీసుకోవాలి."అని చెప్పారు.
ఇంతకుముందు షూటింగ్ రేంజ్ వెలుపల వసతి గృహంలో ఉంటూ శిక్షణ పొందుతున్న భారతీయ షూటర్లకు ఈ హాస్టల్ ఏర్పాటు ఎంతగానో ఉపయోగపడుతుంది. ఈ హాస్టల్లో షూటర్లకు కాస్త నడకదూరంలోనే వారి రైఫిల్, పిస్టల్ మరియు షాట్గన్ రేంజ్లు అందుబాటులో ఉన్నాయి.
2018 కామన్వెల్త్ గేమ్స్ బంగారు పతక విజేత అనీష్ భన్వాలా మాట్లాడుతూ “మాకు ఎప్పుడూ మంచి షూటింగ్ రేంజ్ ఉంది, కాని మాకు హాస్టల్ లేకపోవడం వల్ల ప్రాంగణం వెలుపల ఉండాల్సి వచ్చింది. హాస్టల్ ఇక్కడ ఉండటంతో మేము ఇప్పుడు ఉదయం మరియు మధ్యాహ్నం కూడా శిక్షణ పొందవచ్చు. ”అని చెప్పారు.
ప్రభుత్వం కల్పించిన ఈ సదుపాయం సీనియర్ షూటర్ల గ్రూప్కే కాకుండా టాప్స్ డెవలప్మెంట్ గ్రూపులో భాగమైన షూటర్లకు మరియు ఖెలో ఇండియా పథకం మరియు ఎన్సివోఈ షూటర్లకు కూడా ప్రయోజనం చేకూరుస్తుంది.
శ్రీ రిజిజు మాట్లాడుతూ, “షూటింగ్ అనేది ప్రస్తుతం ప్రధాన క్రీడలలో ఒకటి. షూటింగ్ క్రీడలో మాకు చాలా అంచనాలు ఉన్నాయి. అలాగే దేశంలో అట్టడుగు స్థాయిలో కూడా ప్రతిభ కలిగి ఉంది. టోక్యో ఒలింపిక్స్లో షూటింగ్ నుండి మనకు గరిష్ట అర్హత ఉంది. ” అని తెలిపారు.
రక్షణ మంత్రిత్వ శాఖ
‘ఆజాది కా అమృత్ మహోత్సవ్’లో భాగంగా ఏర్పాటు చేసిన క్లయింబ్-ఏ-థాన్ను జెండా
ఊపి ప్రారంభించిన రక్షణ మంత్రి శ్రీ రాజ్నాథ్ సింగ్
ముఖ్యాంశాలుః
-డార్జిలింగ్లోని హిమాలయ పర్వతారోహణ సంస్థకు  చెందిన బృందం ఒకటి సిక్కిం హిమాలయాలలోని నాలుగు చిన్న శిఖరాలలో 'క్లయింబ్-ఏ-థాన్'ను నిర్వహించింది.
-ఇందులో భాగంగా 7,500 చదరపు అడుగుల జాతీయ జెండాను మౌంట్ రెనాక్ వద్ద ఎగురవేశారు.
-ఇది ఆసియా బుక్ ఆఫ్ రికార్డ్స్ & ఇండియా బుక్ ఆఫ్ రికార్డ్స్లో లిఖించబడే పర్వం. ఒక పర్వతం పైన అతి పెద్ద భారతీయ జాతీయ జెండాను ఎగురవేయడం రికార్డులలో ఇదే తొలిసారి.
-దేశ వ్యాప్తంగా వివిధ ప్రదేశాలలో జెండాను ఎగుర వేసి దేశభక్తిని ప్రదర్శించేలా బృందం తగు ప్రణాళిక చేసింది
-బృందం ఇన్స్టిట్యూట్లో సుమారు 75 గంటల పాటు నిరంతరాయంగా 2.51 లక్షల సార్లు సూర్య నమస్కారం ప్రదర్శించింది. ఇదీ ప్రపంచ రికార్డు.
-యువతలో సాహసోపేత కార్యక్రమాల ద్వారా దేశభక్తిని ప్రోత్సహించేలా కృషి చేస్తున్నందుకు ఇన్స్టిట్యూట్కు రక్షణ మంత్రి ప్రశంస
న్యూఢిల్లీలో ‘ఆజాది కా అమృత్ మహోత్సవం’ నిర్వహించడానికి డార్జిలింగ్లోని హిమాలయన్ మౌంటెనీరింగ్ ఇన్స్టిట్యూట్  ఏర్పాటు చేసిన 'క్లయింబ్-ఏ-థాన్' కార్యక్రమాన్ని కేంద్ర రక్షణ శాఖ మంత్రి శ్రీ రాజ్నాథ్ సింగ్ ఆగస్ట్ 17, 2021న జెండా ఊపి ప్రారంభించారు. ఏప్రిల్ 20-25, 2021 వరకు సిక్కిం హిమాలయాలకు చెందిన నాలుగు చిన్న శిఖరాల వద్ద 'క్లయింబ్-ఏ-థాన్' నిర్వహించబడింది. గ్రూప్ కెప్టెన్ జైకిషన్ నాయకత్వంలో, 125 మందితో కూడిన పర్వతారోహకుల బృందం మౌంట్ రెనాక్, మౌంట్ ఫ్రే, మౌంట్ బీసీ రాయ్ మరియు మౌంట్ పలుంగ్లలో 'క్లయింబ్-ఏ-థాన్' నిర్వహించారు. 7,500 చదరపు అడుగుల కొలత మరియు 75 కిలోగ్రాముల బరువున్న జాతీయ జెండాను మౌంట్ రెనాక్పై.. సముద్ర మట్టానికి 16,500 అడుగుల ఎత్తులో ఎగుర వేయబడింది. జాతీయ జెండాను ఎగురవేసిన ఈ ప్రదేశానికి సిక్కిం నుండి వెలుగులోకి వచ్చిన తొలి స్వాతంత్య్ర సమరయోధుడు త్రిలోచన్ పోఖ్రెల్ పేరు పెట్టారు. ఈయన గాంధీ పోఖ్రెల్గా ప్రశాస్త్యం పొందారు. ఇది ఆసియా బుక్ ఆఫ్ రికార్డ్స్ మరియు ఇండియా బుక్ ఆఫ్ రికార్డ్స్లలో.. పర్వతం పైన ఎగురవేసిన అతిపెద్ద భారతీయ జాతీయ జెండాగా కొత్త ఘనతగా నమోదైంది.
2.51 లక్షల సార్లు సూర్య నమస్కారం..
ఈ బృందం డార్జిలింగ్లోని హెచ్ఎంఐలో 75 గంటల పాటు నిరంతరాయంగా 2.51 లక్షల సార్లు సూర్య నమస్కారం చేసి ప్రపంచ రికార్డును నమోదు చేసింది. ఈ ప్రత్యేక కార్యక్రమం విషయమై హెచ్ఎంఐని ప్రశంసిస్తూ యువతలో సాహసోపేత కార్యాల ద్వారా దేశభక్తిని ప్రోత్సహిస్తున్నారని రక్షణ మంత్రి రాజ్నాథ్ సింగ్ ఇన్స్టిట్యూట్ను ప్రశంసించారు. ఈ ఘనత సాధించిన బృందానికి తన శుభాకాంక్షలు తెలియజేశారు. ఈ వినూత్న ఘనత సాధించేందుకు కృషి చేసిన జట్టు సభ్యులకు ప్రదానం చేసేందుకు గాను మంత్రి సర్టిఫికెట్లను విడుదల చేశారు. గ్రూప్ కెప్టెన్ జై కిషన్ భారత జాతీయ పతాకం ప్రతిరూపాన్ని రక్షణ మంత్రి రాజ్నాథ్ సింగ్కు అందజేశారు. రక్షణ కార్యదర్శి డాక్టర్ అజయ్ కుమార్ మరియు రక్షణ మంత్రిత్వ శాఖలోని ఇతర ఉన్నతాధికారులు కూడా ఈ కార్యక్రమంలో పాల్గొన్నారు.
దేశంలోని వివిధ ప్రాంతాలలోనూ..
అక్టోబర్ 31, 2021వ తేదీన గుజరాత్లో 'స్టాట్యూ ఆఫ్ యూనిటీ'తో సహా దేశంలోని వివిధ ప్రదేశాలలో జాతీయ జెండాను ఎగురవేయాలని హెచ్ఎంఐ బృందం ప్రణాళిక చేసింది; స్వర్ణిమ్ విజయ్ దివస్ సందర్భంగా డిసెంబర్ 16, 2021న న్యూఢిల్లీలో నేషనల్ వార్ మెమోరియల్/సౌత్ బ్లాక్; ఆగస్టు 15, 2022న శ్రీనగర్లో లాల్ చౌక్; అండమాన్ నికోబార్ దీవులు, కన్యాకుమారిలలో మార్చి 23, 2022వ తేదీన.. దీనికి తోడు జనవరి 2022వ తేదీన దక్షిణ ధ్రువం యొక్క ఎత్తైన శిఖరంపై భారత జాతీయ జెండాను ఎగురవేయాలని కూడా ఈ బృందం యోచిస్తోంది.
ప్రధాన మంత్రి కార్యాలయం
నిఘా జాగృతివారం సూచకం గా నవంబర్ 3వ తేదీ న ఏర్పాటు చేసిన కార్యక్రమం లో ప్రసంగించనున్నప్రధాన మంత్రి
సివిసియొక్క కొత్త ఫిర్యాదు నిర్వహణ వ్యవస్థ సంబంధి పోర్టల్ ను ప్రారంభించనున్న ప్రధానమంత్రి
ఈపోర్టల్ పౌరుల కు వారి ఫిర్యాదులు ఏ స్థాయి లో ఉన్నదీ క్రమం తప్పక ఎప్పటికప్పుడు తాజాసమాచారాన్ని అందిస్తుంటుంది
సెంట్రల్ విజిలెన్స్ కమిశన్  ఆధ్వర్యం లో నిఘా జాగృతి వారం కార్యక్రమాని కి గుర్తు గా నవంబర్ 3వ తేదీ నాడు ఉదయం పూట 11 గంటల కు న్యూ ఢిల్లీ లోని విజ్ఞాన్ భవన్ లో జరిగే కార్యక్రమం లో ప్రధాన మంత్రి శ్రీ నరేంద్ర మోదీ పాల్గొని ప్రసంగించనున్నారు.
ఈ సందర్భం లో, ప్రధాన మంత్రి సివిసి కి సంబంధించిన కొత్త ఫిర్యాదు నిర్వహణ వ్యవస్థ యొక్క పోర్టల్ ను ప్రారంభిస్తారు. ఈ పోర్టల్ ను పౌరుల కు వారి ఫిర్యాదు లు ఏ స్థితి లో ఉన్నదీ ఎప్పటికప్పుడు తాజా సమాచారాన్ని అందించడానికి రూపొందించడమైంది. ‘‘ఎథిక్స్ ఎండ్ గుడ్ ప్రాక్టీసెస్’’ అనే అంశం పై రూపొందించిన చిన్న పుస్తకాల శ్రేణి ని, ‘‘ప్రివెంటివ్ విజిలెన్స్’’ అనే అంశం పై ఉత్తమ అభ్యాసాల సంకలనాన్ని, అలాగే సార్వజనిక సేకరణ అనే అంశం పై రూపొందించిన ‘‘విజ్ఐ-వాణి’’ ప్రత్యేక సంచిక ను కూడా ప్రధాన మంత్రి విడుదల చేయనున్నారు.
జీవనం లోని అన్ని రంగాల లో నిజాయతీ ని పరిరక్షించాలనే సందేశాన్ని వ్యాప్తి చేయడం కోసం సంబంధిత అన్ని వర్గాల ను ఏకతాటి మీదకు తీసుకు రావడం కోసం విజిలెన్స్ అవేర్ నెస్ వీక్ కార్యక్రమాన్ని సివిసి ఏటా పాటిస్తుంటుంది. ఈ సంవత్సరం లో, దీని ని అక్టోబర్ 31వ తేదీ మొదలుకొని నవంబర్ 6వ తేదీ వరకు ఒక అభివృద్ధి చెందిన దేశం కోసం అవినీతి కి తావు ఉండనటువంటి భారతదేశం’’ అనే ఇతివృత్తం తో పాటించడం జరుగుతున్నది. నిఘా జాగృతి వారం తాలూకు పైన ప్రస్తావించిన ఇతివృత్తం తో సివిసి నిర్వహించిన ఒక దేశ వ్యాప్త వ్యాస రచన పోటీ లో ఉత్తమమైన వ్యాసాల ను వ్రాసిన అయిదుగురు విద్యార్థుల కు బహుమతుల ను కూడా ప్రధాన మంత్రి ప్రదానం చేయనున్నారు.
గ్రామీణాభివృద్ధి మంత్రిత్వ శాఖ
దీన్ దయాళ్ అంత్యోదయ యోజన - జాతీయ గ్రామీణ జీవనోపాధి మిషన్ కింద జమ్మూ కశ్మీర్ మరియు లడఖ్ కేంద్ర పాలిత ప్రాంతాల కోసం ప్రత్యేక ప్యాకేజీని కేంద్ర మంత్రి మండలి ఆమోదించింది.
జమ్మూ, కశ్మీర్, లడఖ్ కేంద్ర పాలిత ప్రాంతాలలో, 2023-24 ఆర్థిక సంవత్సరం వరకు ఐదేళ్ల కాలానికి, 520 కోట్ల రూపాయలతో ఒక ప్రత్యేక ప్యాకేజీ ని, ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదించింది. ఈ పొడిగించిన కాలంలో పేదరిక నిష్పత్తితో కేటాయింపులను అనుసంధానించకుండా డిమాండ్ ఆధారిత ప్రాతిపదికన, కేంద్ర పాలిత ప్రాంతాలైన జమ్మూ-కశ్మీర్, లడఖ్ లలో దీన్ దయాళ్ అంత్యోదయ యోజన - జాతీయ గ్రామీణ జీవనోపాధి మిషన్  నిధులను కేటాయించడం జరిగింది.
కేంద్ర పాలిత ప్రాంతాలకు అవసరమయ్యే విధంగా, ఈ మిషన్ కింద తగినంత నిధులను ఇది నిర్ధారిస్తుంది. అదేవిధంగా కేంద్ర పాలిత ప్రాంతాలైన జమ్మూ-కశ్మీర్, లడఖ్ లలోని కేంద్ర ప్రాయోజిత లబ్ధిదారుల ఆధారిత పథకాలను సార్వత్రికపరచాలనే భారత ప్రభుత్వ లక్ష్యానికి అనుగుణంగా ఇది ఉంటుంది.
కేంద్ర పాలిత ప్రాంతాలైన జమ్మూ-కశ్మీర్, లడఖ్ లలో మారిన పరిస్థితులను బట్టి, గ్రామీణ కుటుంబాల జీవన ప్రమాణాలు మరియు మహిళల సాధికారతను మెరుగుపరిచేందుకు ఉద్దేశించిన ఈ పధకం యొక్క సామర్థ్యాన్ని సూచించే మూల్యాంకనం యొక్క ఫలితాలపై ఇది ఆధారపడి ఉంటుంది.
దీన్దయాళ్ అంత్యోదయ యోజన - జాతీయ గ్రామీణ జీవనోపాధి మిషన్  అనేది, దేశవ్యాప్తంగా గ్రామీణ పేద కుటుంబాలకు బహుళ జీవనోపాధిని ప్రోత్సహించడం ద్వారా గ్రామీణ పేదరికాన్ని నిర్మూలించాలనే లక్ష్యంతో రూపొందించిన పధకం. గ్రామీణ పేదరికాన్ని పరిష్కరించడం కోసం 2011 జూన్ నెలలో ప్రారంభించిన, డి.ఏ.వై-ఎన్.ఆర్.ఎల్.ఎమ్. పధకం పేదరిక కార్యక్రమాలలో ఒక నమూనా మార్పును సూచించింది. డి.ఏ.వై-ఎన్.ఆర్.ఎల్.ఎమ్. అన్ని గ్రామీణ పేద గృహాలను చేరుకోవాలని, అంటే సుమారు 10 కోట్ల గృహాలను చేరుకోవాలని అంచనా వేయడం జరిగింది. ప్రతి గ్రామీణ పేద ఇంటి నుండి ఒక మహిళా సభ్యురాలిని, స్వయం సహాయక బృందాలు  గా రూపొందించి, సార్వత్రిక సామాజిక సమీకరణ ద్వారా, ఈ పధకం, వారి జీవనోపాధిని ప్రభావితం చేస్తుంది. వారి శిక్షణ మరియు సామర్థ్యాన్ని పెంపొందించడం, వారి సూక్ష్మ జీవనోపాధి ప్రణాళికలను సులభతరం చేయడం మరియు వారి స్వంత సంస్థలు మరియు బ్యాంకుల నుండి ఆర్థిక వనరులను పొందడం ద్వారా వారి జీవనోపాధి ప్రణాళికలను అమలు చేయడానికి ఈ పధకం వీలు కల్పిస్తుంది.
ఈ పధకంలో, స్వయం సహాయక స్ఫూర్తితో కమ్యూనిటీ నిపుణుల ద్వారా కమ్యూనిటీ సంస్థలతో కలిసి పనిచేయడం ఈ పధకం ప్రత్యేకత. వినూత్నమైన ఈ ప్రతిపాదన కారణంగా, డి.ఏ.వై-ఎన్.ఆర్.ఎల్.ఎమ్. పధకం, గతంలో రూపొందించిన పేదరిక నిర్మూలన కార్యక్రమాలకు భిన్నంగా ఉంటుంది. మిషన్ మోడ్ లో ప్రత్యేక ప్రయోజన వాహనాలు  జాతీయ, రాష్ట్ర, జిల్లా, బ్లాకు స్థాయిలలో అంకితమైన అమలు సహాయక యూనిట్లతో, వృత్తిపరమైన మానవ వనరులను ఉపయోగించి నిరంతరాయంగా అందించడానికి మరియు ప్రతి గ్రామీణ పేద కుటుంబానికి దీర్ఘకాలిక హ్యాండ్ హోల్డింగ్ మద్దతు ఇవ్వడం, ఈ కార్యక్రమం యొక్క ఇతర ప్రత్యేక లక్షణాలు.
విద్యుత్తు మంత్రిత్వ శాఖ
వినియోగదారులు చౌక ధరలలో విద్యుత్ కొనుగోలు చేసేందుకు ఉద్దేశించిన మార్కెట్ బేస్డ్ ఎకనమిక్ డిస్పాచ్  తొలి దశ అమలుకు చట్రం విడుదల
ఎంబిఇడి నుంచి వినియోగదారులకు విద్యుత్ ధరలలో సుమారు 5% తగ్గింపు ఉంటుందని అంచనా
వినియోగదారులకు విద్యుత్ వ్యయాన్ని తగ్గించే లక్ష్యంతో విద్యుత్ రంగంలో పోటీని పెంచేందుకు తగిన విధానాలను విద్యుత్ ఇంధన మంత్రిత్వ శాఖ పరీక్షిస్తోంది.
గత కొద్ది ఏళ్ళలో పెరిగిన ఉత్పత్తి సామర్ధ్యాలు, నేర్పుగా అనుసంధానించిన జాతీయ విద్యుత్ గ్రిడ్ విజయం కారణంగా, దేశంలో ఉత్పత్తి ప్లాంట్ల కార్యకలాపాలను అనుకూలపరిచేందుకు ఇది తగిన సమయం. తద్వారా చివరి వినియోగదారులకు, పంపిణీ సంస్థలకు కార్యనిర్వహణ తగ్గిన వ్యయపు లబ్ధిని అందించడం దీని లక్ష్యం. దీర్ఘకాలపు పిపిఎలపై దేశం అతిగా ఆధారపడటం నుంచి స్థిరమైన మార్కెట్ ఆధారిత కార్యకలాపాలకు బలమైన డే ఎహెడ్ మార్కెట్  ఆధారం అవుతుంది.
విద్యుత్ మార్కెట్ కార్యకలాపాలను సంస్కరించడంలో అత్యవసరమైన తదుపరి అడుగువేసి, ఒక దేశం, ఒక గ్రిడ్, ఒక ఫ్రీక్వెన్సీ, ఒక ధర చట్రం దిశగా కదలాలన్ని అంశాన్ని విస్త్రతంగా గుర్తించారు. కేంద్ర విద్యుత్ నియంత్రణ కమిషన్ ప్రారంభించిన డే ఎహెడ్ యవనికపై మార్కెట్ బేస్డ్ ఎకనమిక్ డిస్పాచ్ ను అమలు చేయడం ఈ చట్రం లక్ష్యం. వ్యవస్థ మొత్తం డిమాండ్ను నెరవేర్చేందుకు దేశవ్యాప్తంగా గుర్తించిన చౌకైన ఉత్పత్తి వనరులను బట్వాడా చేసేలా ఎంబిఇడి చర్యలు తీసుకుంటుంది. ఇది పంపిణీ సంస్థలకు, ఉత్పత్తిదారులకు లాభదాయకం కావడమే కాక, అంతిమంగా విద్యుత్ వినియోగదారులు చెప్పుకోదగ్గ మొత్తంలో వార్షిక పొదుపుకు తోడ్పడుతుంది.
నూతన పాలనా పద్ధతిని భాగస్వాములు, విద్యుత్ బదలాయింపు, లోడ్ డిస్పాచ్ కేంద్రాలు క్రమంగా అందిపుచ్చుకునేందుకు ఎంబిఇడిని ఏకాభిప్రాయంతో, దశలవారీ విధానంలో అమలు చేయవలసిన అవసరాన్ని విద్యుత్ మంత్రిత్వ శాఖ గుర్తించింది. ఈ మేరకు, 1జూన్ 2021న విద్యుత్ మంత్రిత్వ శాఖ సంబంధిత భాగస్వాములందరి నుంచి ఇన్పుట్లను, వ్యాఖ్యలను పొందేందుకు చర్చా పత్రాన్ని పంచింది.రాష్ట్ర ప్రభుత్వాలతో ఒక సంప్రదింపుల వర్క్ షాప్ను విద్యుత్ మంత్రిత్వ శాఖ 6జులై, 2021న నిర్వహించింది. వర్క్షాప్లో పలు వ్యాఖ్యలను పొందడమే కాక, తదనంతర కాలంలో మంత్రిత్వ శాఖ చర్చలు నిర్వహించింది. అందుకు అనుగుణంగా, డిస్కమ్లు, విద్యుత్ నియంత్రణ కమిషన్లు, రాష్ట్ర జెన్కోలు, తదితర సంస్థలతో రెండవ సంప్రదింపుల వర్క్షాప్ను 26 ఆగస్టు 2021న నిర్వహించింది. అంతర్ రాష్ట్ర ఉత్పత్తి కేంద్రాల తప్పని సరి బాగస్వామ్యంతో ప్రారంభమయ్యే ఎంబిఇడి తొలి ఫేజ్ను అమలు చేసేందుకు దశల వారీ విధానాన్ని అనుసరించడం పట్ల కీలక భాగస్వాములందరి మధ్య తగిన అనుకూలత ఉన్నట్టు విద్యుత్ మంత్రిత్వశాఖ గమనించింది. ఇతర ఉత్పత్తి కేంద్రాలు కూడా స్వచ్ఛందంగా ఫేజ్ 01లో పాల్గొనవచ్చు.
ఎంబిఇడి ఫేజ్ 1 అలమలును 1 ఏప్రిల్ 2022న ప్రారంభించేందుకు ప్రణాళికలు సిద్ధం చేస్తున్నారు. సిఇఆర్సి తమ నిబంధనలను అనుకూలపరిచే ముందు, ఈ వ్యవస్థ సజావుగా నడుస్తుందని ఖరారు చేసుకునేందుకు మాక్ డ్రిల్ నిర్వహిస్తారు.
ఆర్థిక మంత్రిత్వ శాఖ
సోమవారం 65వ వ్యవస్థాపక దినోత్సవాన్ని జరుపుకోనున్న డిఆర్ఐ
ఈ సందర్భంగా జరుగనున్న 8వ రీజినల్ కస్టమ్స్ ఎన్ఫోర్స్మెంట్ మీటింగ్ 
డైరెక్టొరేట్ ఆఫ్ రెవెన్యూ ఇంటెలిజెన్స్  ఈ ఏడాది 5-6వ తేదీలలో తన 65వ వ్యవస్థాపక దినోత్సవాన్ని జరుపుకుంటోంది. కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్, కేంద్ర ఆర్ధిక శాఖ సహాయమంత్రి శ్రీ పంకజ్ చౌధరితో కలిసి ఈ రెండు రోజుల కార్యక్రమాన్నిప్రారంభిస్తారు.
భారత ప్రభుత్వ బోర్డ్ ఆఫ్ ఇన్డైరెక్ట్ టాక్సెస్ & కస్టమ్స్  ఆధ్వర్యంలో స్మగ్లింగ్ వ్యతిరేక కార్యకలాపాలపై ప్రధాన నిఘా, అమలు ఏజెన్సీ డిఆర్ఐ. ఈ సంస్థ 1957 డిసెంబర్ 4న ఉనికిలోకి వచ్చింది. కేంద్రకార్యాలయం న్యూఢిల్లీలో కలిగిన డిఆర్ఐకు 12 జోనల్ యూనిట్లు, 35 ప్రాంతీయ యూనిట్లు, 15 ఉప- ప్రాంతీయ యూనిట్లతో 800 మంది అధికారులతో పని చేస్తోంది.
ఆరు దశాబ్దాలకు పైగా, భారత దేశవ్యాప్తంగా, విదేశాలలోనూ తన ఉనికిని కలిగిన డిఆర్ఐ మాదక పదార్ధాలు & మత్తు పదార్ధాలు, బంగారం, వజ్రాలు, విలువైన లోహాలు, వన్యప్రాణులకు సంబంధించిన వస్తువులు, సిగిరెట్లు, ఆయుధాలు, మందుగుండు సామాగ్రి & పేలుడు పదార్ధాలు, నకిలీ నోట్లు, విదేశీ మారకం, ఎస్సిఒఎంఇటి వస్తువులు, ప్రమాదకరమైన & పర్యావరణానికి హాని కలిగించే వస్తువులు, ప్రాచీనకాలానికి చెందిన వస్తువులు తదిరాల అక్రమ రవాణా వంటి వాటిని గుర్తించి, నిరోధించే కార్యక్రమలను నిర్వహించి, వ్యవస్థీకృత నేరగాళ్ళ బృందాలు, స్మగ్లర్లపై కఠిన చర్యలను తీసుకుంటోంది. వీటితో పాటుగా వాణిజ్య మోసాలను, కస్టమ్స్ డ్యూటీ ఎగవేతలను వెలికితీయడంలో కూడా డిఆర్ఐ నిమగ్నమై ఉంది.
వివిధ దేశాలతో చేసుకున్న కస్టమ్స్ పరస్పర సహాయ ఒప్పందాల కింద సమాచార మార్పిడి, ఇతర దేశాలలోని కస్టమ్స్ విభాగాల ఉత్తమ ఆచరణలను అభ్యసించడంపై దృష్టి ఉంచి అంతర్జాతీయ కస్టమ్స్ సహకారంలో డిఆర్ఐ ముందంజలో ఉంది.
ఇందుకు అనుగుణంగా, భాగస్వామ్య కస్టమ్స్ సంస్థలు, ప్రపంచ కస్టమ్స్ సంస్థ, ఇంటర్పోల్ వంటి అంతర్జాతీయ ఏజెన్సీలతో అమలుకు సంబంధించిన అంశాలపై సమర్ధవంతంగా పని చేసేందుకు రీజినల్ కస్టమ్స్ ఎన్ఫోర్స్మెంట్ మీటింగ్ ను వ్యవస్థాపక దినోత్సవం సందర్భంగా నిర్వహించే అవకాశాన్ని డిఆర్ఐ వినియోగించుకుంటోంది.
ఈ ఏడాది ఈ కార్యక్రమానికి ప్రపంచ కస్టమ్స్ సంస్థ , ఇంటర్పోల్, మాదక ద్రవ్యాలు, నేరాలపై ఐరాస కార్యాలయం , ఆసియా పసిఫిక్ కు చెందిన రీజినల్ ఇంటెలిజెన్స్ లయజన్ ఆఫీస్ వంటి 22 ఆసియా పసిఫిక్ ప్రాంతానికి చెందిన కస్టమ్స్ పాలనా సంస్థలను ఆహ్వానించింది.
కేంద్ర ఆర్ధిక & కార్పొరట్ వ్యవహారాల మంత్రి భారతదేశంలో స్మగ్లింగ్ 2021-22 పై తాజా ఎడిషన్ను ఆవిష్కరించనున్నారు. స్మగ్లింగ్ వ్యతిరేక, వాణిజ్య మోసాల క్షేత్రంలో సరళులను, గత ఆర్థిక సంవత్సరంలో డిఆర్ఐ పనితీరు, అనుభవాలను ఈ నివేదికలో పొందుపరిచారు.
గత విజయాలను గుర్తించి, గౌరవించే రోజుగా, సిబిఐసి, డిఆర్ఐకు చెందిన యువ అధికారులకు ప్రేరణగా డిఆర్ఐ దినోత్సవం నిలుస్తుంది. ప్రాంతీయ దేశాలు, ముఖ్యమైన ప్రాంతీయ వాణిజ్య భాగస్వాములకు చెందిన కస్టమ్స్ పాలనా సంస్థలతో ముచ్చటించి, చర్చించేందుకు అవకాశాన్ని కల్పించడం ద్వారా ఈ ప్రాంతంలో కస్టమ్స్ కు సంబంధించిన వ్యవహారాలలో భారత పాత్రను బలోపేతం చేస్తుంది.
గిరిజన వ్యవహారాల మంత్రిత్వ శాఖ
రేపు మణిపూర్లో “మార్కెటింగ్ అండ్ లాజిస్టిక్స్ డెవలప్మెంట్ ఫర్ ప్రమోషన్ ఆఫ్ ట్రైబల్ ప్రొడక్ట్స్ ఫ్రమ్ నార్త్-ఈస్ట్రన్ రీజియన్ " పథకాన్ని ప్రారంభించనున్న శ్రీ అర్జున్ ముండా
గిరిజన హస్తకళాకారుల జీవనోపాధి అవకాశాలను బలోపేతం చేయడం ద్వారా ఈశాన్య ప్రాంతంలో గిరిజన జీవనాన్ని మెరుగుపరచడం ఈ పథకం ఉద్దేశం
కేంద్ర గిరిజన వ్యవహారాల మంత్రిత్వ శాఖ, ఈశాన్య ప్రాంతంలోని షెడ్యూల్డ్ తెగల ప్రజల ప్రయోజనాల కోసం “మార్కెటింగ్ అండ్ లాజిస్టిక్స్ డెవలప్మెంట్ ఫర్ ప్రమోషన్ ఆఫ్ ట్రైబల్ ప్రొడక్ట్స్ ఫ్రమ్ నార్త్-ఈస్ట్రన్ రీజియన్ " అనే కొత్త పథకాన్ని ప్రవేశపెట్టింది. ఈశాన్య రాష్ట్రాల నుంచి గిరిజన ఉత్పత్తుల సేకరణ, లాజిస్టిక్స్, మార్కెటింగ్ సామర్థ్యాన్ని పెంచడం ద్వారా గిరిజన చేతివృత్తుల ప్రజలకు జీవనోపాధి అవకాశాలను బలోపేతం చేయడం ఈ పథకం లక్ష్యం. అరుణాచల్ప్రదేశ్, అసోం, మణిపూర్, మేఘాలయ, మిజోరాం, నాగాలాండ్, త్రిపుర, సిక్కిం రాష్ట్రాలకు ఈ పథకం వర్తిస్తుంది.
18.04.2023న, మణిపూర్లోని ఇంఫాల్లో ఉన్న ఎంఎస్ఎఫ్డీఎస్ ఆడిటోరియంలో ఈ పథకాన్ని కేంద్ర గిరిజన వ్యవహారాల మంత్రి శ్రీ అర్జున్ ముండా ప్రారంభిస్తారు. మణిపూర్ ముఖ్యమంత్రి శ్రీ ఎన్.బీరెన్ సింగ్, ఇతర ప్రముఖులు పాల్గొంటారు.
గిరిజన హస్తకళాకారులకు అంకుర మద్దతు, సమీకరణ, నైపుణ్యం & వ్యవస్థాపత అభివృద్ధి, సేకరణ, మార్కెటింగ్, రవాణా, ప్రచారం వంటి కార్యక్రమాల ద్వారా అన్ని రకాల సాయం అందించి, తద్వారా ఆదాయాన్ని పెంచుకునే అవకాశాలను వృద్ధి చేసుకునేందుకు పీటీపీ-ఎన్ఈఆర్ పథకం వీలు కల్పిస్తుంది. పథకంలో భాగంగా, ఏప్రిల్-మే 2023 కాలంలో, 18.04.2023 నుంచి ఈశాన్య ప్రాంతంలోని వివిధ జిల్లాల్లో 68 గిరిజన హస్తకళాకారుల మేళాలను  నిర్వహిస్తారు.
గిరిజన వ్యవహారాల మంత్రిత్వ శాఖ ఆధ్వర్యంలోని నోడల్ ఏజెన్సీ అయిన ట్రైఫెడ్, గిరిజన ప్రజల వారసత్వ సంప్రదాయాలను కాపాడుతూనే వారి జీవన ప్రమాణాలను మెరుగుపరిచే ప్రయత్నాలను కొనసాగిస్తోంది.